CELEX: 52022PC0288
Language: fi
Date: 2022-06-09
Title: Ehdotus EUROOPAN PARLAMENTIN JA NEUVOSTON ASETUS Moldovasta tuotaviin tuotteisiin Euroopan unionin ja atomienergiayhteisön ja niiden jäsenvaltioiden sekä Moldovan tasavallan välisen assosiaatiosopimuksen nojalla sovellettavia kauppaa koskevia myönnytyksiä täydentävistä väliaikaisista kaupan vapauttamistoimenpiteistä

EUROOPAN KOMISSIO
            Bryssel 9.6.2022
            COM(2022) 288 final
            2022/0188(COD)
            
            Ehdotus
            EUROOPAN PARLAMENTIN JA NEUVOSTON ASETUS
            Moldovasta tuotaviin tuotteisiin Euroopan unionin ja atomienergiayhteisön ja niiden jäsenvaltioiden sekä Moldovan tasavallan välisen assosiaatiosopimuksen nojalla sovellettavia kauppaa koskevia myönnytyksiä täydentävistä väliaikaisista kaupan vapauttamistoimenpiteistä
            
               
         
         
            
               PERUSTELUT
            
            
               1.EHDOTUKSEN TAUSTA
            
            
               •Ehdotuksen perustelut ja tavoitteet
            
            
               
                  Venäjän 24. helmikuuta 2022 ilman edeltävää provokaatiota toteuttamalla perusteettomalla sotilaallisella hyökkäyksellä Ukrainaa vastaan on ollut erittäin kielteinen vaikutus Moldovan tasavallan, jäljempänä ’Moldova’, kykyyn käydä kauppaa muun maailman kanssa, erityisesti siitä syystä, että Moldovan vienti perustui Ukrainan alueen kautta tapahtuvaan kauttakulkuun ja Ukrainan infrastruktuuriin, jotka eivät ole nyt suurelta osin käytettävissä. Tässä vaikeassa tilanteessa Moldova on pyytänyt unionia helpottamaan kauppaan liittyviä ehtoja mahdollisimman paljon, jotta maa voisi ohjata EU:hun osan muun maailman kanssa käymästään kaupasta, syventää kauppasuhteitaan unioniin ja tukea talouttaan. Tätä varten on tarpeen vapauttaa markkinoita edelleen erityisesti sellaisten maataloustuotteiden osalta, joihin sovelletaan pitkälle menevän ja laaja-alaisen vapaakauppa-alueen perustamisesta tehdyn EU:n ja Moldovan tasavallan välisen assosiaatiosopimuksen
                     1
                  , jäljempänä ’assosiaatiosopimus’, liitteen XV-A mukaisia vuotuisia tullittomia tariffikiintiöitä. 
               
               
                  Sen vuoksi komissio esittää ehdotuksen Euroopan parlamentin ja neuvoston asetukseksi, jolla otetaan käyttöön väliaikaisia kaupan vapauttamistoimenpiteitä. Ne toteutettaisiin eräitä tällä hetkellä tariffikiintiöissä tuotavia maataloustuotteita koskevina tullittomina lisäkiintiöinä, jotka olisivat voimassa vuoden ajan. 
               
               
                  Assosiaatiosopimuksen liitteen XV-A mukaisesti seitsemään Moldovasta peräisin olevaan maataloustuotteeseen sovelletaan tariffikiintiöitä. Kyseessä ovat seuraavat tuotteet: tomaatit, valkosipulit, syötäviksi tarkoitetut viinirypäleet, omenat, kirsikat, luumut ja viinirypälemehu. Aiemmin Moldova vei näistä tuotteista kahta (luumut ja syötäviksi tarkoitetut viinirypäleet) suuria määriä kolmansien maiden markkinoille, erityisesti Venäjälle, Valko-Venäjälle ja Ukrainaan. Näiden tuotteiden osalta on aiheellista ottaa käyttöön tullittomia lisäkiintiöitä, jotta voitaisiin väliaikaisesti tukea kyseisille markkinoille alun perin suuntautuneiden myyntimäärien ohjaamista unioniin silloin, kun tämä on tarpeen. Muiden tuotteiden (tomaatit, valkosipulit, omenat, kirsikat ja viinirypälemehu) uudet kiintiöt sisältäisivät tullittoman lisämäärän, joka vastaisi assosiaatiosopimuksessa määrättyä määrää.
               
               
                  Näillä väliaikaisilla ja poikkeuksellisilla toimenpiteillä tuetaan ja edistetään nykyisiä kauppavirtoja Moldovasta unioniin ja tuetaan Moldovan taloutta. Tämä vastaa assosiaatiosopimuksen päätavoitteita eli sitä, että talous- ja kauppasuhteiden tiivistämiselle on luotava edellytyksiä, jotka johtavat Moldovan asteittaiseen yhdentymiseen EU:n sisämarkkinoihin, ja että demokratiaa on lujitettava ja Moldovan poliittista, taloudellista ja institutionaalista vakautta edistettävä. 
               
               
                  Tässä asetusehdotuksessa säädetyt kaupan vapauttamistoimenpiteet toteutetaan noudattaen assosiaatiosopimuksen 2 artiklassa olevaa sitoumusta, jossa vahvistetaan sopimuksen olennaisiksi osiksi demokratian periaatteiden, ihmisoikeuksien ja perusvapauksien kunnioittaminen sekä joukkotuhoaseiden, niihin liittyvien materiaalien ja niiden kantolaitteiden leviämisen estäminen. Lisäksi mainitun artiklan nojalla osapuolet sitoutuvat erityisesti noudattamaan oikeusvaltion ja hyvän hallintotavan periaatteita, torjumaan korruptiota, järjestäytynyttä ja muuta rikollista toimintaa, myös rajatylittävää, ja terrorismia sekä noudattamaan kestävän kehityksen ja tehokkaan monenvälisyyden periaatteita. Kaupan vapauttamistoimenpiteiden toteuttamisen ehtona olisi näiden olennaisten osien ja yleisten periaatteiden noudattaminen.
               
               
                  Lisäksi tähän ehdotukseen sisältyvillä kaupan vapauttamistoimenpiteillä pyritään SEUT-sopimuksen 207 artiklan 1 kohdan mukaisesti varmistamaan, että unionin yhteistä kauppapolitiikkaa harjoitetaan SEU-sopimuksen 21 artiklassa määrättyjen unionin ulkoista toimintaa koskevien periaatteiden ja tavoitteiden mukaisesti. 
               
            
            
               •Yhdenmukaisuus muiden alaa koskevien politiikkojen säännösten kanssa
            
            
               
                  Nämä kaupan vapauttamistoimenpiteet olisivat yhdenmukaisia sopimuksen täytäntöönpanon ja erityisesti pitkälle menevän ja laaja-alaisen vapaakauppa-alueen perustamista koskevan V osaston kanssa, jossa määrätään, että osapuolten on perustettava vapaakauppa-alue asteittain enintään 10 vuotta kestävän siirtymäkauden aikana, joka alkaa mainitun sopimuksen voimaantulosta (sopimuksen 143 artikla.
               
            
            
               •Yhdenmukaisuus unionin muiden politiikkojen kanssa
            
            
               
                  Euroopan unioni on tuominnut jyrkästi Venäjän Ukrainaan kohdistaman hyökkäyksen ja toteuttanut merkittäviä toimia Moldovan tukemiseksi tässä poikkeuksellisessa tilanteessa antamalla esim. ylimääräistä humanitaarista tukea ja rajoilla annettavaa tukea ja makrotaloudellista rahoitusapua sekä toteuttamalla kauppaa helpottavia toimenpiteitä nykyisessä vaikeassa tilanteessa. Näin ollen asetusehdotuksessa noudatettaisiin Euroopan unionista tehdyn sopimuksen 21 artiklan 3 kohdan mukaista unionin velvoitetta huolehtia johdonmukaisuudesta ulkoisen toimintansa eri alojen välillä sekä Euroopan unionin toiminnasta tehdyn sopimuksen 207 artiklan 1 kohtaa, jossa määrätään, että yhteistä kauppapolitiikkaa harjoitetaan unionin ulkoista toimintaa koskevien periaatteiden ja tavoitteiden mukaisesti.
               
            
            
               2.OIKEUSPERUSTA, TOISSIJAISUUSPERIAATE JA SUHTEELLISUUSPERIAATE
            
            
               •Oikeusperusta
            
            
               Ehdotuksen oikeusperusta on Euroopan unionin toiminnasta tehdyn sopimuksen 207 artiklan 2 kohta.
            
            
               •Toissijaisuusperiaate (jaetun toimivallan osalta) 
            
            
               Yhteinen kauppapolitiikka kuuluu SEUT-sopimuksen 3 artiklan 1 kohdan e alakohdan mukaisesti unionin yksinomaiseen toimivaltaan. Sen vuoksi toissijaisuusperiaatetta ei sovelleta.
            
            
               •Suhteellisuusperiaate
            
         
         
            
               Tämä ehdotus on tarpeen, jotta voidaan panna täytäntöön yhteinen kauppapolitiikka ja saavuttaa tavoite tukea Moldovaa taloudellisesti sen nykyisissä vaikeuksissa, myös unionin kanssa käytävän kaupan alalla.
            
            
               •Toimintatavan valinta
            
            
               Tämä ehdotus perustuu SEUT-sopimuksen 207 artiklan 2 kohtaan ja kuuluu unionin yhteiseen kauppapolitiikkaan. 
            
            
               3.JÄLKIARVIOINTIEN, SIDOSRYHMIEN KUULEMISTEN JA VAIKUTUSTENARVIOINTIEN TULOKSET
            
            
               •Jälkiarvioinnit/toimivuustarkastukset
            
            
               
                  Ei sovelleta.
               
            
            
               •Sidosryhmien kuuleminen
            
            
               
                  Ei sovelleta.
               
            
            
               •Asiantuntijatiedon keruu ja käyttö
            
            
               
                  Ei sovelleta.
               
            
            
               •Vaikutustenarviointi
            
            
               Moldovan vaikean taloustilanteen vuoksi on tärkeää, että asetus tulee voimaan mahdollisimman pian. Sen vuoksi nyt käsillä olevasta toimenpiteestä ei tehty vaikutustenarviointia. Assosiaatiosopimuksen sisältämistä kauppaa ja kaupan liitännäistoimenpiteitä koskevista määräyksistä on kuitenkin tehty kauppapolitiikan pääosaston tilaama kestävään kehitykseen kohdistuvien vaikutusten arviointi, joka annettiin vuonna 2012 ja joka otettiin huomioon pitkälle menevää ja laaja-alaista vapaakauppa-aluetta koskevassa neuvotteluprosessissa. Kyseisessä tutkimuksessa kävi ilmi, että kauppaa ja kaupan liitännäistoimenpiteitä koskevien määräysten täytäntöönpanolla olisi myönteinen taloudellinen vaikutus sekä EU:hun että Moldovaan. 
            
            
               •Sääntelyn toimivuus ja yksinkertaistaminen
            
            
               
                  Toimenpide ei lisää yritysten sääntelytaakkaa. 
               
            
            
               •Perusoikeudet
            
            
               
                  Nämä toimenpiteet noudattaisivat niitä samoja perusperiaatteita, jotka on vahvistettu assosiaatiosopimuksessa. Assosiaatiosopimuksen 2 artiklassa määrätään erityisesti, että demokratian periaatteiden sekä ihmisoikeuksien ja perusvapauksien kunnioittaminen ovat kyseisen sopimuksen olennaisia osia. 
               
               
                  Toimenpiteet olisivat myös Euroopan unionin perusoikeuskirjan mukaisia.
               
            
            
               4.TALOUSARVIOVAIKUTUKSET
            
            
               
                  Moldovasta vuonna 2021 tulleeseen tuonnin määrää koskevan arvion perusteella Euroopan unionin tullitulojen menetys on noin 0,3 miljoonaa euroa vuodessa. Näin ollen vaikutus EU:n omiin varoihin on erittäin vähäinen. 
               
            
            
               5.LISÄTIEDOT
            
         
         
            
               •Toteuttamissuunnitelmat, seuranta, arviointi ja raportointijärjestelyt
            
            
               
                  EU:n ja Moldovan kahdenvälisen kaupan kehittymisen seuraaminen verkossa on mahdollista Euroopan komission tätä tarkoitusta varten luomilla verkkosivuilla. 
               
            
            
               •Selittävät asiakirjat (direktiivien osalta)
            
            
               
                  Ei sovelleta.
               
            
            
               •Ehdotukseen sisältyvien säännösten yksityiskohtaiset selitykset
            
            
               
                  Kun otetaan huomioon Moldovan kriisitilanne, joka johtuu Venäjän hyökkäyksestä Ukrainaan, toimenpiteellä pyritään lisäämään Moldovasta tulevia kauppavirtoja lisäämällä maataloustuotteiden tullitonta tuontia Moldovasta unioniin. Kaupan vapauttamistoimenpiteet toteutettaisiin eräiden tällä hetkellä tariffikiintiöissä tuotavia maataloustuotteita koskevina tullittomina lisäkiintiöinä.
               
            
            
               2022/0188 (COD)
            
            
               Ehdotus
            
            
               EUROOPAN PARLAMENTIN JA NEUVOSTON ASETUS
            
            
               Moldovasta tuotaviin tuotteisiin Euroopan unionin ja atomienergiayhteisön ja niiden jäsenvaltioiden sekä Moldovan tasavallan välisen assosiaatiosopimuksen nojalla sovellettavia kauppaa koskevia myönnytyksiä täydentävistä väliaikaisista kaupan vapauttamistoimenpiteistä
            
            
               EUROOPAN PARLAMENTTI JA EUROOPAN UNIONIN NEUVOSTO, jotka
            
            
               ottavat huomioon Euroopan unionin toiminnasta tehdyn sopimuksen ja erityisesti sen 207 artiklan 2 kohdan,
            
            
               ottavat huomioon Euroopan komission ehdotuksen,
            
            
               sen jälkeen, kun esitys lainsäätämisjärjestyksessä hyväksyttäväksi säädökseksi on toimitettu kansallisille parlamenteille,
            
            
               noudattavat tavallista lainsäätämisjärjestystä
                  2
               ,
            
            
               sekä katsovat seuraavaa:
            
            
               (1)Euroopan unionin ja Euroopan atomienergiayhteisön ja niiden jäsenvaltioiden sekä Moldovan tasavallan, jäljempänä ’Moldova’, välinen assosiaatiosopimus
                  3
               , jäljempänä ’assosiaatiosopimus’, muodostaa perustan unionin ja Moldovan tasavallan välisille suhteille. Neuvoston päätöksen 2014/492/EU
                  4
                mukaisesti assosiaatiosopimuksen V osastoa, joka koskee kauppaa ja kaupan liitännäistoimenpiteitä, on sovellettu väliaikaisesti 1 päivästä syyskuuta 2014, ja se tuli voimaan 1 päivänä heinäkuuta 2016 kaikkien jäsenvaltioiden ratifioitua sen. 
            
            
               (2)Assosiaatiosopimuksessa ilmaistaan assosiaatiosopimuksen osapuolten, jäljempänä ’osapuolet’, halu lujittaa ja laajentaa suhteitaan kunnianhimoisesti ja innovatiivisesti, jotta ne voivat helpottaa asteittaista taloudellista yhdentymistä ja toteuttaa sen osapuolille Maailman kauppajärjestön jäsenyyden perusteella kuuluvien oikeuksien ja velvollisuuksien mukaisesti.
            
            
               (3)Assosiaatiosopimuksen 143 artiklassa määrätään, että osapuolet perustavat asteittain vapaakauppa-alueen tullitariffeja ja kauppaa koskevan vuoden 1994 yleissopimuksen (GATT 1994 -sopimus) XXIV artiklan mukaisesti. Tätä tarkoitusta varten assosiaatiosopimuksen 147 artiklassa määrätään tullien asteittaisesta poistamisesta siihen sisältyvien tulliluetteloiden mukaisesti sekä mahdollisuudesta nopeuttaa ja laajentaa tällaista poistamista. 
            
            
               (4)Venäjän 24 päivänä helmikuuta 2022 ilman edeltävää provokaatiota toteuttamalla perusteettomalla sotilaallisella hyökkäyksellä Ukrainaa vastaan oli erittäin kielteinen vaikutus Moldovan tasavallan kykyyn käydä kauppaa muun maailman kanssa, erityisesti siitä syystä, että Moldovan vienti perustui Ukrainan alueen kautta tapahtuvaan kauttakulkuun ja Ukrainan infrastruktuuriin, jotka eivät ole nyt suurelta osin käytettävissä. Moldovan talouteen kohdistuvien kielteisten vaikutusten lieventämiseksi on tarpeen nopeuttaa unionin ja Moldovan tasavallan välisten tiiviimpien taloussuhteiden kehittämistä ja antaa Moldovan taloudelle tukea nopeasti näissä kriittisissä olosuhteissa. Sen vuoksi on tarpeen ja aiheellista edistää Moldovan kauppavirtoja väliaikaisilla kaupan vapauttamistoimenpiteillä, joilla myönnetään tullittomat lisäkiintiöt seitsemälle maataloustuotteelle, joihin sovelletaan edelleen vuotuisia tullittomia tariffikiintiöitä, unionin ja Moldovan välisessä kaupassa kannettavien tullien poistamisen nopeuttamiseksi.
            
         
         
            
               (5)Unionin olisi Euroopan unionista tehdyn sopimuksen 21 artiklan 3 kohdan mukaisesti varmistettava johdonmukaisuus ulkoisen toimintansa eri alojen välillä. Yhteistä kauppapolitiikkaa olisi Euroopan unionin toiminnasta tehdyn sopimuksen 207 artiklan 1 kohdan nojalla harjoitettava unionin ulkoista toimintaa koskevien periaatteiden ja tavoitteiden mukaisesti. 
            
            
               (6)Tällä asetuksella vahvistetut kaupan vapauttamistoimenpiteet olisi toteutettava eräiden edelleen tariffikiintiöissä tuotavia maataloustuotteita koskevina väliaikaisina tullittomina lisäkiintiöinä. Näiden toimenpiteiden avulla unioni tiivistää Moldovan ja unionin taloudellista yhdentymistä ja antaa väliaikaisesti asianmukaista taloudellista tukea Moldovalle ja niille talouden toimijoille, joihin olosuhteet vaikuttavat. Assosiaatiosopimuksen liitteen XV-A nojalla seitsemään Moldovasta peräisin olevaan maataloustuotteeseen sovelletaan tariffikiintiöitä. Kyseessä ovat seuraavat tuotteet: tomaatit, valkosipulit, syötäviksi tarkoitetut viinirypäleet, omenat, kirsikat, luumut ja viinirypälemehu. Moldova vei näistä tuotteista kahta (luumut ja syötäväksi tarkoitetut viinirypäleet) suuria määriä kolmansien maiden markkinoille, erityisesti Venäjälle, Valko-Venäjälle ja Ukrainaan. Näiden tuotteiden osalta on aiheellista ottaa käyttöön tullittomia lisäkiintiöitä, jotta voitaisiin väliaikaisesti tukea kyseisille markkinoille alun perin suuntautuneiden myyntimäärien ohjaamista unioniin silloin, kun tämä on tarpeen. Muiden tuotteiden (tomaatit, valkosipulit, omenat, kirsikat ja viinirypälemehu) uudet tariffikiintiöt sisältäisivät tullittoman lisämäärän, joka vastaisi assosiaatiosopimuksessa määrättyä määrää.
            
            
               (7)Jotta ehkäistäisiin petokset, tässä asetuksessa säädettyjen kauppatoimenpiteiden edellytyksenä olisi oltava, että Moldova on noudattanut kaikkia asiaankuuluvia edellytyksiä assosiaatiosopimuksen mukaisten etujen saamiseksi, mukaan lukien asianomaisten tuotteiden alkuperäsäännöt ja niihin liittyvät menettelyt, ja että Moldova tekee tiivistä hallinnollista yhteistyötä unionin kanssa siten kuin assosiaatiosopimuksessa määrätään.
            
            
               (8)Moldovan olisi pidättäydyttävä ottamasta käyttöön uusia tulleja tai vaikutukseltaan vastaavia maksuja ja uusia määrällisiä rajoituksia tai vaikutukseltaan vastaavia toimenpiteitä unionista peräisin olevassa tuonnissa, korottamasta voimassa olevien tullien tai maksujen määriä taikka ottamasta käyttöön mitään muita rajoituksia, ellei se ole selkeästi perusteltua sotatilanteessa. Jos Moldova ei noudata jotakin näistä edellytyksistä, komissiolla olisi oltava valtuudet keskeyttää väliaikaisesti kaikki tai jotkin tässä asetuksessa säädetyt kauppatoimenpiteet. 
            
            
               (9)Assosiaatiosopimuksen 2 artiklassa määrätään, että muun muassa demokratian periaatteiden, ihmisoikeuksien ja perusvapauksien kunnioittaminen sekä joukkotuhoaseiden ja niihin liittyvien materiaalien ja niiden kantolaitteiden leviämisen estäminen ovat assosiaatiosopimuksen olennaisia osia. Osapuolet sitoutuvat mainitun artiklan nojalla noudattamaan erityisesti seuraavia yleisiä periaatteita: oikeusvaltion ja hyvän hallintotavan periaatteiden noudattaminen, korruption, järjestäytynen ja muun rikollisen toiminnan, myös rajatylittävän, ja terrorismin torjuminen sekä kestävän kehityksen ja tehokkaan monenvälisyyden periaatteiden noudattaminen. On aiheellista ottaa käyttöön mahdollisuus keskeyttää väliaikaisesti tässä asetuksessa säädetyt kaupan vapauttamistoimenpiteet, jos Moldova ei noudata assosiaatiosopimuksen olennaisia osia tai edellä mainittuja yleisiä periaatteita. 
            
            
               (10)Yhdenmukaisten edellytysten varmistamiseksi tämän asetuksen täytäntöönpanolle komissiolle olisi siirrettävä täytäntöönpanovaltaa, jotta se voi väliaikaisesti keskeyttää johdanto-osan 7 kappaleessa tarkoitetut kaupan vapauttamistoimenpiteet, jos tämän asetuksen mukainen tuonti vaikuttaa tai saattaa vaikuttaa vakavasti samankaltaisten tai suoraan kilpailevien tuotteiden unionin tuottajiin. Tätä valtaa olisi käytettävä Euroopan parlamentin ja neuvoston asetuksen (EU) N:o 182/2011
                  5
                mukaisesti.
            
            
               (11)Jollei komission tekemästä tutkimuksesta muuta johdu, on tarpeen säätää mahdollisuudesta keskeyttää väliaikaisesti johdanto-osan 6 kappaleessa tarkoitetut kaupan vapauttamistoimenpiteet yhden tai useamman sellaisen tämän asetuksen soveltamisalaan kuuluvan tuotteen osalta, joka aiheuttaa tai uhkaa aiheuttaa vakavia vaikeuksia samankaltaisten tai suoraan kilpailevien tuotteiden tuottajille unionissa. 
            
            
               (12)Assosiaatiosopimuksen olennaisen osan muodostavan pitkälle menevän ja laaja-alaisen vapaakauppa-alueen täytäntöönpanoa koskevaan komission vuosikertomukseen olisi sisällytettävä yksityiskohtainen arvio tässä asetuksessa säädettyjen kauppatoimenpiteiden toteuttamisesta.
            
            
               (13)Venäjän Ukrainaa vastaan kohdistaman sotilaallisen hyökkäyksen aiheuttamasta tilanteesta johtuvan asian kiireellisyyden vuoksi on aiheellista poiketa Euroopan unionista tehtyyn sopimukseen, Euroopan unionin toiminnasta tehtyyn sopimukseen ja Euroopan atomienergiayhteisön perustamissopimukseen liitetyssä kansallisten parlamenttien asemasta Euroopan unionissa tehdyssä pöytäkirjassa N:o 1 olevassa 4 artiklassa määrätystä kahdeksan viikon määräajasta.
            
            
               (14)Moldovan vaikean taloustilanteen vuoksi tämän asetuksen olisi tultava voimaan sitä päivää seuraavana päivänä, jona se julkaistaan Euroopan unionin virallisessa lehdessä,
            
            
               OVAT HYVÄKSYNEET TÄMÄN ASETUKSEN:
            
            
               1 artikla
            
            
               Kaupan vapauttamistoimenpiteet
            
            
               Assosiaatiosopimuksen liitteessä XV-A vahvistettujen tullittomien tariffikiintiöiden lisäksi tämän asetuksen liitteessä lueteltuja maataloustuotteita saa tuoda unioniin Moldovan tasavallasta mainitussa liitteessä vahvistetuissa unionin tullittomissa tariffikiintiössä. Komissio hallinnoi kyseisiä tullittomia tariffikiintiöitä täytäntöönpanoasetuksen (EU) 2015/2447
                  6
                49–54 artiklan mukaisesti.
            
            
               2 artikla
            
            
               Edellytykset kaupan vapauttamistoimenpiteiden myöntämiselle
            
            
               Edellä 1 artiklassa säädettyihin kaupan vapauttamistoimenpiteisiin sovelletaan seuraavia edellytyksiä:
            
            
               (a)assosiaatiosopimuksessa määrättyjä alkuperäsääntöjä ja niihin liittyviä menettelyjä noudatetaan; 
            
            
               (b)Moldova pidättäytyy ottamasta käyttöön uusia tulleja tai vaikutukseltaan vastaavia maksuja ja uusia määrällisiä rajoituksia tai vaikutukseltaan vastaavia toimenpiteitä unionista peräisin olevassa tuonnissa, lisäämästä voimassa olevien tullien tai maksujen määriä taikka ottamasta käyttöön mitään muita rajoituksia, mukaan lukien syrjivät sisäiset hallinnolliset toimenpiteet, ellei se ole selkeästi perusteltua sotatilanteessa; ja
            
            
               (c)Moldova kunnioittaa demokratian periaatteita, ihmisoikeuksia ja perusvapauksia, estää joukkotuhoaseiden, niihin liittyvien materiaalien ja niiden kantolaitteiden leviämistä, noudattaa oikeusvaltion ja hyvän hallintotavan periaatteita, torjuu korruptiota, järjestäytynyttä ja muuta rikollista toimintaa, myös rajatylittävää, ja terrorismia sekä noudattaa assosiaatiosopimuksen 2, 9 ja 16 artiklassa määrättyjä kestävän kehityksen ja tehokkaan monenvälisyyden periaatteita.
            
         
         
            
               3 artikla
            
            
               Toimenpiteiden väliaikainen keskeyttäminen
            
            
               1.Jos komissio katsoo, että todisteita on riittävästi siitä, ettei Moldova ole noudattanut 2 artiklassa säädettyjä edellytyksiä, se voi täytäntöönpanosäädöksellä keskeyttää kaikkien tai joidenkin tässä asetuksessa säädettyjen kaupan vapauttamistoimenpiteiden soveltamisen. Kyseinen täytäntöönpanosäädös hyväksytään 5 artiklan 2 kohdassa tarkoitettua tarkastelumenettelyä noudattaen.
            
            
               2.Jos jokin jäsenvaltio pyytää komissiota keskeyttämään jonkin tässä asetuksessa säädetyn kaupan vapauttamistoimenpiteen sillä perusteella, että Moldova ei noudata 2 artiklan b alakohdassa säädettyjä edellytyksiä, komissio antaa neljän kuukauden kuluessa pyynnön esittämisestä perustellun lausunnon siitä, onko väite, jonka mukaan Moldova ei ole noudattanut edellytyksiä, perusteltu. Jos komissio pitää väitettä perusteltuna, se käynnistää tämän artiklan 1 kohdassa tarkoitetun menettelyn.
            
            
               4 artikla
            
            
               Suojalauseke
            
            
               1.Jos jonkin Moldovan alkuperätuotteen tuonti aiheuttaa tai uhkaa aiheuttaa vakavia vaikeuksia samankaltaisten tai suoraan kilpailevien tuotteiden unionin tuottajille, 1 artiklassa säädetyt kaupan vapauttamistoimenpiteet voidaan keskeyttää milloin tahansa kyseisen tuotteen osalta.
            
            
               2.Komissio seuraa tiiviisti tämän asetuksen vaikutusta, myös unionin markkinoilla voimassa olevien hintojen osalta, ottaen huomioon tiedot tässä asetuksessa säädettyjen kaupan vapauttamistoimenpiteiden kohteena olevien tuotteiden viennistä, tuonnista ja tuotannosta unionissa.
            
            
               3.Komissio tekee päätöksen tutkimuksen vireillepanosta kohtuullisen ajan kuluessa
            
            
               (a)jäsenvaltioiden pyynnöstä 
            
            
               (b)unionin tuottajien puolesta toimivan sellaisen oikeushenkilön tai yhteisön pyynnöstä, jolla ei ole oikeushenkilöllisyyttä, mikä tarkoittaa suurta osaa samankaltaisten tai suoraan kilpailevien tuotteiden unionin tuottajista tai niitä kaikkia, tai
            
            
               (c)komission omasta aloitteesta, jos sille on selvää, että on olemassa riittävää alustavaa näyttöä 1 kohdassa tarkoitetuista vakavista vaikeuksista samankaltaisten tai suoraan kilpailevien tuotteiden unionin tuottajille.
            
            
               Tätä kohtaa sovellettaessa ’suurella osalla samankaltaisten tai suoraan kilpailevien tuotteiden unionin tuottajista’ tarkoitetaan unionin tuottajia, joiden yhteenlaskettu tuotos on yli 50 prosenttia kyseistä pyyntöä kannattavan tai vastustavan unionin teollisuuden osan tuottamien samankaltaisten tai suoraan kilpailevien tuotteiden kokonaistuotannosta unionissa ja joiden osuus unionin teollisuuden tuottamien samankaltaisten tai suoraan kilpailevien tuotteiden kokonaistuotannosta on vähintään 25 prosenttia.
            
            
               4.Jos komissio päättää panna tutkimuksen vireille, se julkaisee tutkimuksen vireillepanoa koskevan ilmoituksen Euroopan unionin virallisessa lehdessä. Ilmoitus sisältää yhteenvedon saaduista tiedoista, ja siinä kehotetaan toimittamaan kaikki asiaankuuluvat tiedot komissiolle. Siinä asetetaan määräaika, jonka kuluessa asianomaiset osapuolet voivat kirjallisesti esittää näkökantansa. Määräaika saa olla korkeintaan neljä kuukautta ilmoituksen julkaisupäivästä.
            
            
               5.Komissio hankkii kaikki tarpeellisina pitämänsä tiedot, ja se voi varmentaa saamansa tiedot Moldovalta tai mistä tahansa asiaan kuuluvasta lähteestä. Sen jäsenvaltion virkamiehet, jonka alueella varmennus on määrä tehdä, voivat avustaa komissiota, jos kyseinen jäsenvaltio pyytää kyseisten virkamiesten apua.
            
            
               6.Kun komissio selvittää, onko 1 kohdassa tarkoitettujen samankaltaisten tai suoraan kilpailevien tuotteiden unionin tuottajille aiheutunut vakavia vaikeuksia, se ottaa huomioon muun muassa seuraavat unionin tuottajia koskevat seikat, sikäli kuin asiaankuuluvat tiedot ovat saatavilla:
            
            
               –markkinaosuus
            
            
               –tuotanto
            
            
               –varastot
            
            
               –tuotantokapasiteetti
            
         
         
            
               –kapasiteetin käyttöaste
            
            
               –työllisyys
            
            
               –tuonti
            
            
               –hinnat.
            
            
               7.Tutkimus on saatettava päätökseen kuuden kuukauden kuluessa tämän artiklan 4 kohdassa tarkoitetun ilmoituksen julkaisemisesta. Komissio voi poikkeuksellisissa olosuhteissa pidentää tätä määräaikaa 5 artiklan 2 kohdassa tarkoitettua tarkastelumenettelyä noudattaen annettavalla täytäntöönpanosäädöksellä.
            
            
               8.Komissio päättää kolmen kuukauden kuluessa tutkimuksen päätökseen saattamisesta, keskeytetäänkö tutkimuksen kohteena olevaa tuotetta koskeva 1 artiklassa säädetty kaupan vapauttamistoimenpide 5 artiklan 2 kohdassa tarkoitettua tarkastelumenettelyä noudattaen annetulla täytäntöönpanosäädöksellä. Kyseinen täytäntöönpanosäädös tulee voimaan kuukauden kuluessa sen julkaisemisesta. Keskeytys on voimassa niin kauan kuin unionin tuottajien taloudellisen tilanteen tai rahoitustilanteen heikkenemisen torjunta edellyttää tai niin kauan kuin tällaisen heikkenemisen uhka kestää. Jos lopullisesti vahvistettujen tosiasioiden perusteella todetaan, että tämän artiklan 1 kohdassa vahvistetut edellytykset eivät täyty, komissio hyväksyy täytäntöönpanosäädöksen tutkimuksen ja menettelyn lopettamisesta. Kyseinen täytäntöönpanosäädös hyväksytään tämän asetuksen 5 artiklan 2 kohdassa tarkoitettua tarkastelumenettelyä noudattaen. 
            
            
               9.Jos välitöntä toimintaa vaativien poikkeuksellisten olosuhteiden takia tutkimusta ei ole mahdollista tehdä, komissio voi ilmoitettuaan asiasta 5 artiklan 1 kohdassa tarkoitetulle tullikoodeksikomitealle toteuttaa välttämättömiä suojatoimenpiteitä.
            
            
               5 artikla
            
            
               Komiteamenettely
            
            
               1.Komissiota avustaa Euroopan parlamentin ja neuvoston asetuksen (EY) N:o 952/2013
                  7
                285 artiklalla perustettu tullikoodeksikomitea. Kyseinen komitea on asetuksessa (EU) N:o 182/2011 tarkoitettu komitea. 
            
            
               2.Kun viitataan tähän kohtaan, sovelletaan asetuksen (EU) N:o 182/2011 5 artiklaa.
            
            
               6 artikla
            
            
               Kaupan vapauttamistoimenpiteiden toteuttamisen arviointi
            
            
               Pitkälle menevän ja laaja-alaisen vapaakauppa-alueen täytäntöönpanoa koskevassa komission vuosikertomuksessa on oltava yksityiskohtainen arvio tässä asetuksessa säädettyjen kaupan vapauttamistoimenpiteiden toteuttamisesta sekä tarvittaessa arvio kyseisten toimenpiteiden sosiaalisista vaikutuksista Moldovassa ja unionissa. Tiedot 1 artiklan soveltamisalaan kuuluvien tuotteiden tuonnista on asetettava saataville komission verkkosivustolla.
            
            
               7 artikla
            
            
               Siirtymäsäännös
            
            
               Kaupan vapauttamistoimenpiteitä sovelletaan tuotteisiin, jotka ovat tämän asetuksen voimaantulopäivänä tullivalvonnassa unionissa, jos niistä tehdään asiaa koskeva hakemus vastuussa oleville unionin tulliviranomaisille kuuden kuukauden kuluessa kyseisestä päivästä.
            
            
               8 artikla
            
            
               Voimaantulo ja soveltaminen
            
            
               1.Tämä asetus tulee voimaan sitä päivää seuraavana päivänä, jona se on julkaistu Euroopan unionin virallisessa lehdessä.
            
         
         
            
               2.Tätä asetusta sovelletaan ... [yksi vuosi tämän asetuksen voimaantulopäivästä]. 
            
            
               Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            
            
               Tehty Brysselissä
            
            
               
                  Euroopan parlamentin puolesta
                        Neuvoston puolesta
               
               
                  Puhemies
                        Puheenjohtaja
               
            
            
               YKSINOMAAN TALOUSARVION TULOPUOLEEN VAIKUTTAVAAN SÄÄDÖKSEEN LIITTYVÄ RAHOITUSSELVITYS
            
            
               1.EHDOTUKSEN NIMI:
            
            
               Ehdotus Euroopan parlamentin ja neuvoston asetukseksi Moldovasta tuotaviin tuotteisiin Euroopan unionin ja atomienergiayhteisön ja niiden jäsenvaltioiden sekä Moldovan tasavallan välisen assosiaatiosopimuksen nojalla sovellettavia kauppaa koskevia myönnytyksiä täydentävistä väliaikaisista kaupan vapauttamistoimenpiteistä
            
            
               2.BUDJETTIKOHDAT:
            
            
               12 luvun 120 momentti
            
            
               Vuodeksi 2022 budjetoitu määrä: 17 912 606 159 €
            
            
               3.RAHOITUSVAIKUTUKSET 
            
            
               ◻
                     Ehdotuksella ei ole rahoitusvaikutuksia.
            
            
               X
                     Ehdotuksella ei ole rahoitusvaikutuksia menoihin, mutta sillä on seuraava rahoitusvaikutus tuloihin:
            
            
                     
                  
                  
                     
                  
               
                     
                        Budjettikohta
                     
                  
                  
                     
                        Tulot 
                     
                     
                  
                  
                     
                        Kausi: osa vuotta 2022 – osa vuotta 2023*
                     
                     
                        (milj. euroa yhden desimaalin tarkkuudella)
                     
                  
               
                     
                        12 luvun 120 momentti
                           8
                        
                     
                  
                  
                     
                        Vaikutukset omiin varoihin
                     
                  
                  
                     
                        0,3
                     
                  
               
                     
                        Yhteensä 
                     
                  
                  
                     
                  
                  
                     
                  
               
               * Yksi vuosi asetuksen voimaantulosta
            
            
               Laskelmat perustuvat asetusehdotuksen soveltamisalaan kuuluvien tuotteiden vuoden 2021 tuontimääriin, jotka ylittävät vuotuisen tullittoman kiintiön (eli luumut).
            
            
               Edellä esitettyjen laskelmien perusteella tämän päätöksen mukaisten perinteisten omien varojen tulonmenetykseksi arvioidaan 0,366 miljoonaa euroa (bruttomäärä, kantokulut mukaan luettuina) x 0,75 = 0,274 miljoonaa euroa kyseisellä kaudella.
            
            
               4.PETOSTENTORJUNTA
            
            
               Jotta ehkäistäisiin petokset, tässä asetusehdotuksessa vahvistettujen kauppatoimenpiteiden edellytyksenä olisi oltava, että Moldova on noudattanut kaikkia asiaankuuluvia edellytyksiä assosiaatiosopimuksen mukaisten etujen saamiseksi, mukaan lukien asianomaisten tuotteiden alkuperäsäännöt ja niihin liittyvät menettelyt, ja että Moldova tekee tiivistä hallinnollista yhteistyötä unionin kanssa siten kuin assosiaatiosopimuksessa määrätään.
            
         
         
            
                  
                     (1)
                  
                        Osapuolet allekirjoittivat Euroopan unionin, Euroopan atomienergiayhteisön ja niiden jäsenvaltioiden sekä Moldovan tasavallan välisen assosiaatiosopimuksen (EUVL L 240, 29.5.2014, s. 4) 27. kesäkuuta 2014. Assosiaatiosopimusta, jolla muun muassa perustetaan pitkälle menevä ja laaja-alainen vapaakauppa-alue, on sovellettu väliaikaisesti 1. syyskuuta 2014 alkaen, ja se on ollut täysimääräisesti voimassa 1. heinäkuuta 2016 alkaen kaikkien EU:n jäsenvaltioiden ratifioitua sen.
               
               
                  
                     (2)
                  
                        Euroopan parlamentin kanta, vahvistettu... (ei vielä julkaistu virallisessa lehdessä), ja neuvoston päätös, annettu … .
               
               
                  
                     (3)
                  
                        EUVL L 240, 30.8.2014, s. 4.
               
               
                  
                     (4)
                  
                        Neuvoston päätös 2014/492/EU, annettu 16 päivänä kesäkuuta 2014, Euroopan unionin, Euroopan atomienergiayhteisön ja niiden jäsenvaltioiden sekä Moldovan tasavallan välisen assosiaatiosopimuksen allekirjoittamisesta Euroopan unionin puolesta ja sen väliaikaisesta soveltamisesta (
                  EUVL L 260, 30.8.2014, s. 1
                  ).
               
               
                  
                     (5)
                  
                        Euroopan parlamentin ja neuvoston asetus (EU) N:o 182/2011, annettu 16 päivänä helmikuuta 2011, yleisistä säännöistä ja periaatteista, joiden mukaisesti jäsenvaltiot valvovat komission täytäntöönpanovallan käyttöä (EUVL L 55, 28.2.2011, s. 13).
               
               
                  
                     (6)
                  
                        Komission täytäntöönpanoasetus (EU) 2015/2447, annettu 24 päivänä marraskuuta 2015, unionin tullikoodeksista annetun Euroopan parlamentin ja neuvoston asetuksen (EU) N:o 952/2013 tiettyjen säännösten täytäntöönpanoa koskevista yksityiskohtaisista säännöistä (EUVL L 343, 29.12.2015, s. 558). 
               
               
                  
                     (7)
                  
                        Euroopan parlamentin ja neuvoston asetus (EU) N:o 952/2013, annettu 9 päivänä lokakuuta 2013, unionin tullikoodeksista (
                  
                     EUVL L 269, 10.10.2013, s. 1
                  
                  ).
               
               
                  
                     (8)
                  
                        Perinteisistä omista varoista (maatalousmaksut, sokerimaksut, tullimaksut) ilmoitetaan nettomäärät, jotka saadaan vähentämällä bruttomääristä 25 prosenttia jäsenvaltioiden kantokuluja.
               
            
      
    ---documentbreak--- 
      
         
               EUROOPAN KOMISSIO
            Bryssel 9.6.2022
            COM(2022) 288 final
            
            LIITE
            asiakirjaan
            Ehdotus Euroopan parlamentin ja neuvoston asetukseksi
            Moldovasta tuotaviin tuotteisiin Euroopan unionin ja atomienergiayhteisön ja niiden jäsenvaltioiden sekä Moldovan tasavallan välisen assosiaatiosopimuksen nojalla sovellettavia kauppaa koskevia myönnytyksiä täydentävistä väliaikaisista kaupan vapauttamistoimenpiteistä
            
               
         
         
            
               LIITE 
            
            
               ASETUKSEN 1 ARTIKLASSA TARKOITETTUJEN MAATALOUSTUOTTEIDEN TULLITTOMAT LISÄTARIFFIKIINTIÖT
            
            
               Sen estämättä, mitä yhdistetyn nimikkeistön (CN) tulkintasäännöissä määrätään, tavaran kuvauksen sanamuotoa on pidettävä ainoastaan ohjeellisena. Tätä liitettä sovellettaessa etuusjärjestelmän soveltamisala määräytyy CN-koodien mukaan, sellaisina kuin ne ovat tämän asetuksen antamispäivänä.
            
            
                     
                        
                           Järjestysnumero
                        
                     
                  
                  
                     
                        
                           CN-koodi
                        
                     
                  
                  
                     
                        
                           Tavaran kuvaus
                        
                     
                  
                  
                     
                        
                           Vuotuinen kiintiömäärä (tonnia)
                        
                     
                  
               
                     
                        
                           09.6810
                        
                     
                  
                  
                     
                        
                           0702 00 00
                        
                     
                  
                  
                     
                        
                           Tuoreet tai jäähdytetyt tomaatit
                        
                     
                  
                  
                     
                        
                            2 000
                        
                     
                  
               
                     
                        
                           09.6811
                        
                     
                  
                  
                     
                        
                           0703 20 00
                        
                     
                  
                  
                     
                        
                           Tuore tai jäähdytetty valkosipuli
                        
                     
                  
                  
                     
                        
                            220
                        
                     
                  
               
                     
                        
                           09.6812
                        
                     
                  
                  
                     
                        
                           0806 10 10
                        
                     
                  
                  
                     
                        
                           Tuoreet syötäviksi tarkoitetut viinirypäleet
                        
                     
                  
                  
                     
                        
                            38 000
                        
                     
                  
               
                     
                        
                           09.6816
                        
                     
                  
                  
                     
                        
                           0808 10 80
                        
                     
                  
                  
                     
                        
                           Tuoreet omenat (ei kuitenkaan omenasiiderin tai omenamehun valmistukseen tarkoitetut, irtotavarana, tullattaessa 16.9.–15.12.)
                        
                     
                  
                  
                     
                        
                            40 000
                        
                     
                  
               
                     
                        
                           09.6813
                        
                     
                  
                  
                     
                        
                           0809 29 00
                        
                     
                  
                  
                     
                        
                           Tuoreet kirsikat (eivät kuitenkaan hapankirsikat)
                        
                     
                  
                  
                     
                        
                            1 500
                        
                     
                  
               
                     
                        
                           09.6814
                        
                     
                  
                  
                     
                        
                           0809 40 05
                        
                     
                  
                  
                     
                        
                           Tuoreet luumut
                        
                     
                  
                  
                     
                        
                            25 000
                        
                     
                  
               
                     
                        
                           09.6815
                        
                     
                  
                  
                     
                        
                           2009 61 10
                        
                     
                  
                  
                     
                        
                           Viinirypälemehu, myös rypäleen puristemehu (”grape must”), käymätön, Brix-arvo enintään 30 20 °C:ssa, arvo yli 18 EUR/100 kg, myös lisättyä sokeria tai muuta makeutusainetta sisältävä (ei kuitenkaan alkoholia sisältävä)
                        
                     
                  
                  
                     
                        
                            500
                        
                     
                  
               
                     
                        
                     
                  
                  
                     
                        
                           2009 69 19
                        
                     
                  
                  
                     
                        
                           Viinirypälemehu, myös rypäleen puristemehu (”grape must”,) käymätön, Brix-arvo yli 67 20 °C:ssa, arvo yli 22 EUR/100 kg, myös lisättyä sokeria tai muuta makeutusainetta sisältävä (ei kuitenkaan alkoholia sisältävä)
                        
                     
                  
                  
                     
                        
                     
                  
               
                     
                        
                     
                  
                  
                     
                        
                           2009 69 51
                        
                     
                  
                  
                     
                        
                           Tiivistetty viinirypälemehu, myös rypäleen puristemehu (”grape must”), käymätön, Brix-arvo yli 30 mutta enintään 67 20 °C:ssa, arvo yli 18 EUR/100 kg, myös lisättyä sokeria tai muuta makeutusainetta sisältävä (ei kuitenkaan alkoholia sisältävä)
                        
                     
                  
                  
                     
                        
                     
                  
               
                     
                        
                     
                  
                  
                     
                        
                           2009 69 59
                        
                     
                  
                  
                     
                        
                           Viinirypälemehu, myös rypäleen puristemehu (”grape must”), käymätön, Brix-arvo yli 30 mutta enintään 67 20 °C:ssa, arvo yli 18 EUR/100 kg, myös lisättyä sokeria tai muuta makeutusainetta sisältävä (ei kuitenkaan tiivistetty eikä alkoholia sisältävä).